Sagunt acull la final de la Lliga Caixa Popular d'Handbol Platja
05 de juliol 2018

![](/media/ftvfoz20/88c_balonmano-05-07-2018.jpg)  
  

Dissabte  pròxim 7 de juliol tindrà lloc la final de la Lliga Caixa Popular d'Handbol Platja al Port de Sagunt. Esta edició del torneig va començar el 9 de juny a Xàbia i, després de la jornada de Borriana el 23 de juny, esta setmana es jugarà l'última jornada a Sagunt. S'esperen prop de 25 equips d'handbol, tots ells d'àmbit autonòmic, els quals jugaran el torneig des de les 9.00 h fins a les 17.30 h. A més, per a garantir el correcte funcionament del torneig, l'Ajuntament de Sagunt ha preparat un recinte especialitzat en la platja del Port de Sagunt, a l'altura de la plaça de la Concòrdia, de 3 camps.

  

La presentació és a càrrec del president de la Federació d'Handbol de la Comunitat Valenciana, Arturo Teixidor; de l'organitzador del torneig, Miguel Ángel Soria; del director de l'oficina de Caixa Popular Sagunt, Rubén Martínez; i del regidor d'Esports de Sagunt, Miguel Chover. Esta jornada de la Lliga Caixa Popular d'Handbol Platja ha sigut organitzada per la Federació d'Handbol de la Comunitat Valenciana, amb la col·laboració de Caixa Popular i el departament d'Esports de l'Ajuntament de Sagunt.

  

Finalment, el president de la Federació d'Handbol de la Comunitat Valenciana, Arturo Teixidor, ha anunciat que, per primera vegada, també se celebrarà una jornada de tecnificació d'handbol platja de cara al Campionat d'Espanya de Seleccions Territorials de 2019.​

​​​

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-final-de-la-lliga-caixa-popular-d-handbol-platja/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-final-de-la-lliga-caixa-popular-d-handbol-platja/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-final-de-la-lliga-caixa-popular-d-handbol-platja/ "Linked In")
*   [](mailto:?body=https://aytosagunto.es/va/actualitat/sagunt-acull-la-final-de-la-lliga-caixa-popular-d-handbol-platja/)